RCL นำทีม “กลุ่มเดินเรือ” วิ่ง! ลุ้นจีนเปิดประเทศ หนุนดัชนี BDI ฟื้น
4 หุ้นเดินเรือควงแขนบวก! รับคาดการณ์จีนใกล้เปิดประเทศ และดัชนีค่าระวางเรือ (BDI) ลดช่วงลบลง ซึ่งคาดดัชนีจะเริ่มฟื้นตัวและอาจพลิกกลับมาเป็นบวก
4 หุ้นเดินเรือควงแขนบวก! รับคาดการณ์จีนใกล้เปิดประเทศ และดัชนีค่าระวางเรือ (BDI) ลดช่วงลบลง ซึ่งคาดดัชนีจะเริ่มฟื้นตัวและอาจพลิกกลับมาเป็นบวก
4 พ.ย. 2565

ผู้สื่อข่าวรายงานว่า กลุ่มเดินเรือปรับตัวขึ้นรับคาดการณ์จีนใกล้เปิดประเทศ นำโดย ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 11:35 น. อยู่ที่ระดับ 28.50 บาท บวก 1.25 บาท หรือ 4.59% สูงสุดที่ระดับ 29 บาท ต่ำสุดที่ระดับ 27.50 บาท ด้วยมูลค่าการซื้อขาย 133.52 ล้านบาท
บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 11:35 น. อยู่ที่ระดับ 8.10 บาท บวก 0.25 บาท หรือ 3.18% สูงสุดที่ระดับ 8.20 บาท ต่ำสุดที่ระดับ 7.90 บาท ด้วยมูลค่าการซื้อขาย 58.30 ล้านบาท
บริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 11:35 น. อยู่ที่ระดับ 13.80 บาท บวก 0.10 บาท หรือ 0.73% สูงสุดที่ระดับ 14 บาท ต่ำสุดที่ระดับ 13.70 บาท ด้วยมูลค่าการซื้อขาย 9.97 ล้านบาท
บริษัท พรีเชียส ชิพปิ้ง จำกัด (มหาชน) หรือ PSL ณ เวลา 11:35 น. อยู่ที่ระดับ 14.10 บาท บวก 0.10 บาท หรือ 0.71% สูงสุดที่ระดับ 14.20 บาท ต่ำสุดที่ระดับ 13.90 บาท ด้วยมูลค่าการซื้อขาย 63.93 ล้านบาท
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า หุ้นกลุ่มเดินเรือปรับตัวขึ้นวันนี้จากตลาดคาดการณ์จีนใกล้กลับมาเปิดประเทศ หลังจากมีรายงานข่าวว่าทางการจีนเตรียมหารือการผ่อนคลายนโยบายโควิดเป็นศูนย์ (Zero-Covid Policy) ซึ่งทำให้ตลาดหุ้นฮ่องกงและจีนปรับขึ้นมาแรงเช้านี้
นอกจากนี้ ดัชนีค่าระวางเรือ (BDI) วานนี้ปรับลง 31 จุด ลดลงจากวันที่ 1-2 พ.ย.ที่ลดลงไป 86 จุดและ 56 จุดตามลำดับ ถือว่าลดช่วงลบลง ซึ่งคาดว่าดัชนีจะเริ่มฟื้นตัวและอาจพลิกกลับมาเป็นบวก ทำให้นักลงทุนส่วนหนึ่งซื้อหุ้นดักไว้ก่อน